kardosdrur/scandi-wiki huggingface dataset:
Sønderborg Teknikum

Sønderborg Teknikum (Ingeniørhøjskolen Sønderborg Teknikum) var en videregående uddannelsesinstitution for maskin- og svagstrømsingeniører, hvor ingeniørstudiet blev startet den 15. april 1963.

I slutningen af halvfemserne blev teknikaet en del af Syddansk Universitet.

Starten 
Den 1. november 1962 startede en aspirantklasse med 32 elever i lejede lokaler på Sønderborg Slot.

Det egentlige ingeniørstudie blev påbegyndt den 15. april 1963, som blev betragtet som teknikums start. Studiet blev fra denne dato foretaget i lejede lokaler i en ombygget konfektionsfabrik (Møller og Co) beliggende i Voldgade 5/ Blegen i Sønderborg-by.

Ved starten var 49 studerende tilmeldt på to studieretninger, maskine og svagstrøm.

Den første dimission fandt sted den 28. juni 1966, med otte svagstrømsingeniører og ni maskiningeniører.

Teknikums første forstander var civilingeniør Kay M. Gram

Kilde 
 Ingeniør fra Sønderborg …fortid, nutid og fremtid! Udgivet af Syddansk Universitet, Mads Clausen Instituttet, 2006,

Ekstern henvisning 
 Det Tekniske Fakultet, Syddansk universitet

Teknikum
Uddannelsesinstitutioner i Danmark
Uddannelsesinstitutioner i Sønderjylland (i Danmark)
Etableret i 1963
Teknikum
Brandon Walsh

Brandon Walsh, (født november 1974), spillet af Jason Priestley, var det nærmeste man kunne komme på en hovedperson i den populære ungdomstv-serie Beverly Hills 90210.

Baggrund 
Født og opvokset i Minneapolis, Minnesota med sin tvillingesøster Brenda. Brandon var det ældeste af Jim og Cindys børn. Som en del af Jims forfremmelse, flytter familien til Beverly Hills i 1990, hvor Brandon og Brenda starter på den lokale "West Beverly Hills High School", hvor de i pilot-afsnittet møder deres fremtidige venner, Steve Sanders og Kelly Taylor. I anden episode, "The Green Room", bliver Brandon venner med enspænderen Dylan McKay.

Kærlighedsforhold 
I løbet af serien, bliver Brandon noteret for at have et urimelig højt antal af forhold, somme tider varer de dog kun én enkelt episode, især spillet af seriens gæstestjerner. Nogle af de længere forhold er med blandt andet, den problemfyldte Emily Valentine, som prøvede at brænde "West Beverly High Homecoming"s flyder; den snævertsynede Brooke Alexander (Alexandra Wilson), som påstod at Andrea Zuckerman var rig, kun fordi hun var jøde; og den andet års studenten Nikki Witt (Dana Barron), en vedholdende pige, som komisk nok får Brandons parader ned i episoden "The Back Story". Brandon havde endda en kort affære med en gift universitetsprofessor, Lucinda Nicholson (Dina Meyer). Uheldigvis, er hans dybeste kærlighed for Kelly, en lidt snobbet pige, som 2 gange forsøger at vinde Brandons hjerte, hvilket lykkes i andet forsøg (i "Mr. Walsh Goes to Washington"), og som gradvist bliver en mere medfølende person, efter at være flyttet ind til ham i hans forældres hus og Brenda er flyttet ud.

Indflydelse på en populær kultur 
I en episode af tv-serien What I Like About You, tager Charlie (spillet af Priestley) fejl af Val (spillet af Jennie Garth), fordi han tror, at han kendte hende, da hun var yngre. Så han spørger, om de gik i high school sammen (en hentydning til Garths 90210-rolle, Kelly). Da Val så svarer, at det tror hun ikke, spørger Charlie, om hun kan huske, at han var redaktøren på skolebladet (en hentydning til Priestleys rolle, da Brandon var redaktør for West Beverly Blaze), og at hun var ven med hans søster (en hentydning til Kellys venskab med Brenda). 

Walsh, Brandon
SMiLE.dk

SMiLE.dk (udtales, på engelsk, Smile Dee Kay) er en svensk Bubblegum dance-gruppe med Hanna Stockzell og Veronica Larsson som nuværende medlemmer. Bandet er kendt for deres sang "Butterfly" samt sangen "Golden Sky fra Dance Dance Revolution.

Medlemmerne gennem tiden har været:
 Veronica Larsson (oprindeligt medlem) 
 Hanna Stockzell (nyt medlem i 2008) (forlod bandet i 2010)
 Malin Kernby (blev medlem i 1999, forlod bandet i 2008, men har stadig sunget i Doki Doki og få andre sange)
 Nina Boquist (forlod gruppen i 1999)

Alle medlemmerne er fra Sverige, og ".dk"-endelsen skyldes, at SMiLE.dk først markedsførte deres første album i Danmark.

 Historie 
Veronica og Nina kaldte til at starte med deres band for SMiLE og udgav deres første album, også kaldet Smile, i 1998. Den blev godt modtaget over hele verden, specielt i Japan. Konami købte licensen til sangen "Butterfly" og indspillede den i første udgave af Dance Dance Revolution (et populært videospil, hvor man skal danse).

Et år senere forlod Nina bandet og begyndte en solo, og dermed fik Veronica en ny "medmusiker" – Malin. I den forbindelse skiftede bandet også navn fra Smile til SMiLE.dk. Gennem tiden udgav SMiLE.dk tre albums – Future Girls, Smile Paradise og Golden Sky.

 Pause 
Efter Golden Sky udgav SMiLE.dk ikke nogle nye numre i 2 år, og i 2005 bekendtgjorde deres manager, at bandet tog en pause, fordi både Veronica og Malin var blevet gift, og Malin var blevet gravid. 

 Comeback 
I 2008 bekendtgjorde SMiLE.dk på deres hjemmeside, at de ville vende tilbage med en ny single og senere et nyt album.

Den 9. august 2008 optrådte de i San Japan i Texas, hvilket var den første gang, de optrådte i Nordamerika.

10.-12. april 2009 deltog de ved Sakura-Con, en animé- og manga-konvention i Seattle.

 Diskografi 
 Singler 
 Butterfly
 Boys
 Mr. Wonderful
 Coconut
 Get out
 Doo-Be-Di-Boy
 Dancing all Alone
 Kissy Kissy
 Dragonfly
 Petit Love
 First Time Lovers
 Domo Domo Domo
 Golden Sky
 Doki Doki (august 2008)

 Album 
 Smile Future Girls Smile Paradise Golden Sky''
 Ukendt (2008-2009)

Eksterne links 
SMiLE.dk's officielle hjemmeside 

Musikgrupper fra Sverige
Acácio da Silva

Acácio da Silva Mora (født 2. januar 1961 i Montalegre, Portugal) er en tidligere portugisisk professionel landevejscykelrytter.

I løbet af hans karriere, fra 1982 til 1994, vandt han flere etaper i Tour de France og Giro d'Italia, og havde også den gule trøje i fire dage under Tour de France i 1989. I 1991 vandt han spurtkonkurrencen sammenlagt i Vuelta a España, uden at han fik en eneste etapesejr. Han blev portugisisk mester i landevejsløb i 1986.

Mandlige cykelryttere fra Portugal
Charles Rouxel

Charles Rouxel, også kaldt Charly Rouxel, (født 6. april 1948 i Manche, Frankrig) er en tidligere fransk landevejscykelrytter.
Han cyklede professionelt for cykelholdet Saint-Hilaire-du-Harcouët fra 1970 til 1979, og deltog seks gange i Tour de France. Hans bedste sammenlagtresultat kom i 1978, da han blev nummer 33.

Rouxel vandt også den allerførste udgave af Tour Méditerranéen i 1974, og kom på 5. pladsen ved cykel-VM i 1978.

Mandlige cykelryttere fra Frankrig
Hippolyte Aucouturier

Hippolyte Aucouturier (11. oktober 1876, – 22. april 1944) var en fransk landevejscykelrytter, som kørte for cykelholdet Peugeot. Han kom på fjerdepladsen i Tour de France i 1904, men blev diskvalificeret fordi han havde brugt tog og bil for at komme gennem løbet. Aucouturier fik tilnavnet Le Terrible (Den forfærdelige).

Sejre 
 1901: Bruxelles-Roubaix
 1903: 2 etapesejre i 1. udgave af Tour de France. Udgik sidenhen af løbet.
 1903: Paris-Roubaix
 1903: Bordeaux-Paris
 1904: Paris-Roubaix
 1905: Bordeaux-Paris

Eksterne henvisninger 

Mandlige cykelryttere fra Frankrig
Stalag

Stalag (forkortelse for Stammlager, i den fulde ordlyd Kriegsgefangenen-Mannschafts-Stammlager) er en betegnelse for krigsfangelejre i Tyskland, som blev anvendt under 1. verdenskrig og 2. verdenskrig.

Lejrene blev hovedsagelig anvendt til indkvartering af militære krigsfanger – menige og underofficerer mens officerer blev indsat i separate lejre kaldet Oflags.

Under 2. verdenskrig administrerede Luftwaffe Stalag Luft-lejre for nedskudte allierede flybesætninger, medens Kriegsmarine havde tilsvarende lejre, kaldet Marlag, for forliste allierede søfolk.

Mest kendte lejre 
 Stalag Luft III var en stor lejr, der under 2. verdenskrig var beliggende i det nuværende Żagań i Polen. Lejren er kendt for et flugtforsøg den 24. marts 1944, hvor 76 allierede fanger undslap gennem en 110 meter lang tunnel. 76 af fangerne blev taget til fange igen efter to uger. 50 af dem blev henrettet efter ordre fra Hitler. Flugten fra Stalag Luft III blev hjulpet på vej af MIS-X en tophemmelig amerikansk organisation.

Flugtforsøget blev filmatiseret under titlen The Great Escape.

 Stalag VII-A, den største tyske krigsfangelejr under 2. verdenkrig, var beliggende nord for Moosburg an der Isar i Bayern, Tyskland. Over 110.000 allierede soldater blev holdt i fangenskab i denne lejr og en nabolejr.Lejren blev befriet af U.S. 14th Armored Division efter en kort skudveksling med soldater fra den 17. SS-Panzergrenadier-Division den 29. april 1945.

Eksterne henvisninger 

Krigsfangelejre i Det tredje rige
Tom Simpson

Tom Simpson (30. november 1937 – 13. juli 1967) var en engelsk landevejscykelrytter som døde under den 13. etape af Tour de France i 1967 ca. 1500m før toppen af Mont Ventoux, hvor der senere blev rejst en stele. Det er blevet en tradition, at alle de mange motionscykelryttere der tager turen fra Bédoin og til toppen af Mont Ventoux, stopper og dvæler et øjeblik ved stelen, dels af respekt for Tom Simpson, men også fordi der er brug for et hvil, inden de sidste meget stejle kilometer til toppen. Mange efterlader en drikkedunk eller andre effekter der har med cykling at gøre.

Af de medicinske undersøgelser efter hans død kom man angiveligt frem til at han havde amfetamin og alkohol i blodet under løbet, en vanddrivende kombination som viste sig at være fatal sammen med det varme vejr, den hårde fysiske anstrengelse og hans allerede eksisterende maveproblemer. Obduktionsrapporten blev destrueret i 1995, og man kan ikke med sikkerhed slå dødsårsagen fast, ligesom det ikke kan påvises at Simpson havde kokain i blodet.

Tom Simpson kørte for det franske cykelhold Peugeot fra 1959 til 1967, og fik mange store sejre i løbet af sin karriere:

 1961 – Vinder, Flandern Rundt
 1963 – Vinder, Bordeaux-Paris
 1964 – Vinder, Milano-Sanremo
 1965 – Vinder, VM i landevejscykling
 1965 – Vinder, Lombardiet Rundt
 1967 – Vinder, Paris-Nice
 1967 – Vinder af to etaper i Vuelta a España

Eksterne henvisninger

Mandlige cykelryttere fra England
Verdensmestre i landevejsløb
Tiroler Achen

Tiroler Achen er en flod i Østrig og Tyskland med udspring i Kitzbühel Alperne. Den hedder Großache fra der, hvor floderne Kitzbühler Ache, Reither Ache og Fieberbrunner Ache løber sammen . I Bayern bliver den kaldt Tiroler Achen og munder ud i Chiemsee, der via floderne Alz og Inn løber ud i Donau.

Floden har en længde på 79 km, hvoraf de 24 km løber i den tyske landkreis Traunstein. Floddeltaet ved udløbet i Chiemsee er et naturreservat.

I 1970'erne var floden regnet som svært forurenet på grund af forurening fra spildevand. Økologiske tiltag blev gennemført, og i dag regnes den som moderat forurenet.

Floder i Bayern
Floder i Østrig
Walther Hermann Nernst

Walther Hermann Nernst (født 25. juni 1864, død 18. november 1941) var en tysk fysiker, som er kendt for sine teorier bag beregningen af kemisk affinitet som den kendes i termodynamikkens 3. lov, for hvilket han vandt Nobelprisen i kemi i 1920. Nernst deltog i etableringen af det moderne felt af fysisk kemi og bidrog til elektrokemi, termodynamik, faststofkemi og fotokemi. Han er også kendt for at udvikle Nernst-ligningen.

Eksterne henvisnigner 

Fysikere fra Tyskland
Kemikere fra Tyskland
Nobelprismodtagere i kemi
Nobelprismodtagere fra Tyskland
Vils ved Donau

Vils er en flod i Bayern i Tyskland og en af Donaus bifloder fra højre. Den har sit udspring hvor de to floder Kleine Vils og Große Vils løber sammen i  Gerzen i Landkreis Erding i Oberbayern. Floden er omkring 68.62 km lang (104 km inklusive Große Vils). Den løber østover gennem et landbrugsområde med små landsbyer, som Eichendorf. Vils munder ud i Donau ved Vilshofen.

Billedgalleri

Henvisninger 

Floder i Bayern
Donaus bifloder
Ferret Music

Ferret Music er et uafhængigt pladeselskab, der mest af alt, dog ikke fuldkommen, udgiver metalcore og post-hardcore albums. Det blev grundlagt i 1996 i New Brunswick, New Jersey, og er ejet af Noras vokalist Carl Severson. Ferret opstartede et mærke ved navn New Weathermen Records.

Warner Music Group erhvervede sig en andel i Ferret Music i august 2006. Det er på nuværende tidspunkt fordelt gennem Sony BMG's RED Distribution, og vil være det til varigheden af deres aftale, som udløber i 2009.

Artister 

 36 Crazyfists
 A Life Once Lost
 Blood Has Been Shed
 Boys Night Out
 Carnifex
 Chimaira
 Elysia
 Eternal Lord
 Every Time I Die
 Foxy Shazam
 Full Blown Chaos
 Gwen Stacy
 Heavy Heavy Low Low
 Knights Of The Abyss
 Ligeia
 LoveHateHero
 Lower Definition
 Madball
 Maylene and the Sons of Disaster
 Misery Signals
 Poison the Well
 Remembering Never
 See You Next Tuesday
 Suicide Note
 The Breathing Process
 The Hottness
 Twelve Tribes
 xBishopx
 Zao

Referencer

Eksterne henvisninger 
 

Pladeselskaber fra USA
Etableret i 1996
Jasper Sebastian Stürup

Jasper Sebastian Stürup (født 23. november 1969) er en dansk kunstner, bosat i København.  

Stürup er uddannet fra Det Kongelige Danske Kunstakademi i 1999, arbejder med tegninger, skulpturer, bøger, foto og video.

Stürup er ejer af kunstbogs forlaget Fluens Forlag siden 1994.

Ekstern henvisning 
 Jasper Sebastian Stürups hjemmeside
 Galleri Susanne Ottesen hjemmeside 
 Portræt på KunstOnline.dk

Kunstnere fra Danmark
Casa da Música

Casa da Música er en koncertsal opført i 2005 i Portugal. Huset er tegnet af Rem Koolhaas, Ellen van Loon og OMA.

Det ligger på Rotunda Boavista i Porto, Portugal. Huset er et resultat af en konkurrence udskrevet af byen i 1999. Samarbejdspartnere: Ove Arup (London) og Afassociados (Porto)

Princippet 

Huset er bygget op omkring en koncertsal, som en "skotøjsæske" hvor de følgende lokaler er "klistret" på efterfølgende. Det giver huset en anderledes abstrakt men samtidig lukket form. Konceptet prøvede OMA oprindeligt af på en privatbolig/feriehus men det kom aldrig til en realisering. Da Rem Koolhaas blev indbudt til konkurrencen besluttede han, at man skulle arbejde videre med konceptet. Da undersøgelser påviste at koncertsalen var nødt til at være rektangulær for optimale forhold for akustikken, viste konceptet sig især brugbart.

Eksterne henvisninger 

Bygninger, konstruktioner og anlæg i Portugal
Koncertsale
Slesvigske købstæder

De slesvigske købstæder omfatter købstæderne, i hertugdømmet Slesvig (der var i union med Kongeriget Danmark) fra middelalderen og frem. Slesvig by var den første by i Sønderjylland, der opnåede købstadsrettigheder i 1100-tallet. Tønder, der blev købstad i 1243, var den eneste, som fik lybsk lov (en), mens andre middelalderkøbstæder fik bylove efter dansk mønster. 

Under den tyske forvaltning mellem 1864 og 1920 mistede købstæderne en betydelig del af deres privilegier. Alligevel bevarede de deres selvstændige styre, som blev manifesteret med købstadsordningen for provinsen Slesvig-Holsten i 1869.

Liste over slesvigske købstæder
I den nedenstående liste er det år, byen fik købstadsprivilegier, angivet i parentes.

Aabenraa (evt. 1284, senest 1335)
Arnæs (1934, før flække)
Egernførde (1325)
Flensborg (1284)
Frederiksstad (1633)
Garding (1590)
Haderslev (1292)
Husum (1603)
Kappel (1870, siden 1846 flække)
Lyksborg (1900)
Slesvig by (1100-tallet)
Sønderborg (1300-tallet)
Tønder (1243)
Tønning (1590)
Ærøskøbing (1522)

Referencer

Se også
 Flække
 Danske købstæder
 Slesvigs amter (før 1864)

Købstæder
Sønderjyllands historie (på tværs af landegrænser)
Slesvig-Holstens historie
Roberto Conti

Roberto Conti (født 16. december 1964) i Faenza (Ra), Italien. Han er en tidligere italiensk cykelrytter, vis største sejr kom i Tour de France 1994 da han vandt etapen op til Alpe d'Huez efter et udbrud. Hans professionelle karriere sluttede i 2003.

Teams:
 1986: Santini – Cierre (Italien)
 1987: Selca – Conti – Galli (Italien)
 1988: Selca – Conti (Italien)
 1989: Selca – Conti (Italien)
 1990: Ariostea (Italien)
 1991: Ariostea (Italien)
 1992: Ariostea (Italien)
 1993: Ariostea (Italien)
 1994: Lampre – Panaria (Italien)
 1995: Lampre – Panaria (Italien)
 1996: Panaria – Vinavil (Italien)
 1997: Mercatone Uno (Italien)
 1998: Mercatone Uno – Bianchi (Italien)
 1999: Mercatone Uno – Bianchi (Italien)
 2000: Vini Caldirola – Sidermec (Italien)
 2001: Cantina Tollo – Acqua e Sapone (Italien)
 2002: Acqua e Sapone – Cantina Tollo (Italien)
 2003: Mercatone Uno – Scanavino (Italien)

Eksterne henvisninger 
 

Mandlige cykelryttere fra Italien
Kristian Boland

Kristian Boland (født 25. september 1959 i Aarhus) er en dansk skuespiller/tegnefilmsdubber. Han har bl.a. lagt stemme til Tulio i Vejen til El Dorado, Den Bestøvlede Kat i Shrek 2 og Shrek den Tredje, John Smith i Pocahontas, Cornelius i Tommelise, Dimitri i Anastasia, prins David i Svaneprinsessen, Grum samt biroller i Grumme eventyr med Billy og Mandy, Vejita i Dragon Ball Z, Ken Ichijoiji og Oikawa i Digimon. Butch i Hund og Kat Imellem, Derudover har han spillet med i diverse teaterforestillinger. Kristian Boland er søn af operasanger og sceneinstruktør Holger Boland.

Som Den Bestøvlede Kat er Boland især kendt for at have været en af de første og eneste, der har formået at tale dansk med en realistisk spansk accent, som lå meget tæt op af Antonio Benderas' originale performance.

Kristian Boland er endvidere tilknyttet lydbogsforlaget Momo - Skuespillernes Lydbogsværksted, hvor han har indlæst flere lydbøger.

Udvalgt filmografi

Tegnefilm 
 1991: Rejsen til Amerika 2 - Fievel i det Vilde Vestern
 1994: Tommelise - Prins Cornelius
 1994: Svaneprinsessen - Prins David
 1995: Pocahontas - John Smith
 1997: Anastasia - Dimitri
 1998: Pocahontas 2: Rejsen til England - John Smith
 1998: Rejsen til Amerika 3 - Skatten på Manhattan - Guldgal
 1998: Prinsen af Egypten - Ramses (sang)
 1999: '’Kongen og jeg - Kongen af Siam
 2000: Vejen til El Dorado - Tulio
 2000: Buzz Lightyear - Eventyret begynder - Agent Z, Warp Darkmatter
 2002: Spirit - Hingsten fra Cimarron - Obersten
 2003: Sinbad - Legenden fra de syv have - Proteus

 Tv-serier 

 2000: Buzz Lightyear fra Star Command - Agent Z, Warp Darkmatter
 2003: Dragon Ball Z - Vejita
 2016: Løvernes garde'' - Scar (sang)

Eksterne henvisninger 

 

Skuespillere fra Danmark
Personer fra Aarhus
Personer i Kraks Blå Bog
2002 AW197

2002 AW197 er en asteroide i Kuiperbæltet med 700 km i diameter.

Kuiperbæltet
Bjæverskov

Bjæverskov er en by på Østsjælland med , beliggende 16 km øst for Ringsted og 10 km vest for Køge. Byen hører til Køge Kommune og ligger i Region Sjælland.

Bjæverskov ligger i Bjæverskov Sogn, og Bjæverskov Kirke ligger i byen.

Faciliteter 
Skovboskolen fra 1970 har 486 elever, fordelt på 0.-9. klassetrin, samt SFO. Børnehuset Guldminen har 28 vuggestuebørn og 58 børnehavebørn. Skovbohallen ejes af den selvejende institution Skovbohallerne sammen med Boruphallen og Ejbyhallen.

Bjæverskov har SuperBrugs, forsamlingshus, discountbutik og bager, lægehus, tandlægecenter og ældrecenter.

Historie 
I Middelalderen lå der en stormandsgård lige vest for Bjæverskov Kirke. Køge Museum foretog i 1999 en arkæologisk udgravning på stedet og fandt helt uventet Bjæverskovskatten, en malmgryde fuld af mønter og smykker fra omkring 1254-59.

Bjæverskov lagde navn til Bjæverskov Herred i Præstø Amt.

I 1898 beskrives Bjæverskov således: "Bjeverskov, ved Landevejen, med Kirke, Skole og Andelsmejeri (Fuglebæk);" Andelsmejeriet lå 1½ km sydvest for landsbyen. Målebordsbladene viser desuden jordemoderhus og fattighus.

Jernbanen 
Bjæverskov fik jernbanestation på Køge-Ringsted Banen 1917-63. Stationen havde svinefold ved det kombinerede krydsnings- og læssespor. Stationen blev placeret på åben mark 1½ km sydøst for kirkelandsbyen for også at betjene nabolandsbyen Lidemark. Bjæverskov fik aldrig noget stationsbypræg, og byens kraftige vækst begyndte først for alvor i 1970'erne med opførelsen af store parcelhuskvarterer, der har fået den gamle landsby og bebyggelsen ved den tidligere station til at vokse sammen.

Stationsbygningen er bevaret på Smedevej 5. Banetracéet er bevaret på en 1½ km lang asfaltsti fra Lidemarksvej mod nordøst i retning af Vemmedrup og en 1 km lang grussti fra Skovbohallen mod sydvest til Vollerslevvej, hvor jernbanen fra 1929 havde et trinbræt, der hed Bjæverskov Mølle.

Erhverv 
Blandt byens erhvervsliv er William Cook Europe ApS, som er et selskab i Cook Group, der fremstiller medicinsk udstyr.

Vest for byen ligger den 1000 m lange travbane Skovbobanen fra 1976. Den ejes nu af Dansk Travselskab, der også ejer Lunden i Charlottenlund.

Det historiske Fuglebæk Andelsmejeri blev senere udbygget til fødevarefabrikken Nutana. I dag rummer fabrikskomplekset delefødevarefabrikken Symbiosen, hvor 10 fødevareproducenter deler faciliteter, samt dyreparken Pangea Park.

Noter

Eksterne kilder/henvisninger 

 Korte træk af Bjæverskovs nyere historie
 Høje målebordsblade 1842-1899 og lave målebordsblade 1901-1971
 

Byer i Køge Kommune
Babelsberg

Babelsberg er den største bydel i Potsdam. Den forholdsvis velhavende bydel er opkaldt efter en mindre bakke ved floden Havel og er primært kendt for Schloss Babelsberg og slottets park, der er optaget på UNESCOs Verdensarvsliste. Bydelen er også kendt for sine filmstudier, der blev bygget i 1911.

Filmstudierne 
Babelsberg huser filmstudiet Studio Babelsberg. Filmstudierne blev grundlagt i 1911 som Der Medienstadt (Mediebyen) af produktionsselskabet Deutsche Bioscope. Studierne var på daværende tidspunkt verdens største. Deutsche Bioscope blev siden gennem opkøb og fusioner til UFA, og filmstudierne i Babelsberg blev centrum for Tysklands filmindustri. Her fik blandt andre Marlene Dietrich succes, og den danske stumfilmstjerne Asta Nielsen ("Die Asta") fik sit tyske gennembrud under Den tyske filmguldalder.

Efter nazisternes magtovertagelse blev filmstudierne styret af NSDAP og brugt som et redskab i Joseph Goebbels propaganda.

Efter 2. verdenskrig overtog det østtyske filmselskab DEFA studierne og genoptog produktionen af spillefilm.

Efter Tysklands genforening er Babelsberg blevet et mediecentrum og er sæde for Ostdeutscher Rundfunk Brandenburg (ORB) og Universum Film AG, UFA. Babelsberg huser også film- og tv-skolen Hochschule für Film und Fernsehen Konrad Wolf.

Filmparken er offentligt tilgængelig.

Eksterne kilder/henvisninger 
 Filmpark Babelsberg officiel hjemmeside 
 Avisartikel om Filmpark Babelsberg

Potsdam
Bydele og forstæder i Tyskland
Hero (sang)

Hero er en sang fra Charlotte Perrellis' femte studiealbum Hero og den første single fra dette album. Sangen er skrevet af JBobby Ljunggren og Fredrik Kempe. Sangen blev udgivet den 12. marts og singlen opnåede den højeste placering i Sverige.

Sange fra 2008
Popsange
Sange fra Eurovision Song Contest 2008
Lindved (Hedensted Kommune)

Lindved ligger i Østjylland og er en lille by med , beliggende i Sindbjerg Sogn, Nørvang Herred. 

Byen tilhører Hedensted Kommune og ligger i Region Midtjylland.

I Lindved findes skole (0.-9. klasse), SFO, børnehave, dagligvarebutik, idrætshal, sognegård og et aktivt forenings- og kulturliv.

Byen er hjemsted for Young town - Lindved, som er et stort lege og aktivitetsområde i området omkring skolen, hallen og sognegården.

Young town - Lindved - åbnede i August 2021, og der er mere på vej, stor skatebane og et ungeområde i samme område.

Byen ligger omtrent 10 kilometer nord fra Vejle, 20 kilometer fra Horsens, 65 kilometer fra Herning.

Siden 30. september 2013 har Midtjyske motorvej's (Rute 18), afkørsel 3 gjort det let at komme til Lindved.

Skole 
I 2017 blev Lindved Skole renoveret for cirka 30 mill. og fremstår i dag som en moderne skole med alle klassetrin fra 0.-9. kl.

Skolen modtager fra 6.kl-trin elever fra Uldum skole.

Eksterne henvisninger 
 Hjemmeside om Lindved og omegn

Kilder 

Byer i Hedensted Kommune
Twi (sprog)

Twi er et sprog i Ghana. Det er det næstmest udbredte sprog i Ghana efter engelsk. Twi blev talt i det forhenværende Ashanti kongedømme.

Niger-Congo-sprog
Sprog i Ghana